**OBRAZLOŽENJE UZ PRIJEDLOG DRUGIH IZMJENA I DOPUNA PRORAČUNA OPĆINE JELENJE ZA 2023. I PROJEKCIJA PRORAČUNA ZA 2024. I 2025.**

1. **OSNOVA ZA DONOŠENJE**

 Zakonska osnova za donošenje Izmjena i dopuna Proračuna Općine Jelenje za 2023. sadržana je u članku 45. Zakona o proračunu („Narodne novine“ broj 144/21).

1. **OBRAZLOŽENJE DRUGIH IZMJENA I DOPUNA PRORAČUNA OPĆINE JELENJE ZA 2023.**

Proračun Općine Jelenje za 2023. godinu i projekcija proračuna za 2024. i 2025.g. (dalje u tekstu: Proračun) doneseni su na sjednici Općinskog vijeća održanoj dana 15. prosinca 2022., a objavljeni su u "Službenim novinama" Općine Jelenje broj 51/22 od 16. prosinca 2022.g.

Planirani iznos prihoda i primitaka za 2023. godinu te rashoda i izdataka utvrđen je u iznosu od 6.118.000,00 eura. Prvim izmjenama i dopunama Proračun za 2023. godinu se povećava za 506.880,00 eura te iznosi 6.624.880,00 eura što predstavlja povećanje od 6,81%.

Predloženim drugim izmjenama i dopunama Proračun za 2023. godinu se smanjuje za 718.880,00 eura pa planirani iznos prihoda i primitka za 2023. iznosi 5.442.705,00 eura uvećan za raspoloživa sredstva iz prethodnih godina u iznosu od 463.295,00 eura kojim se pokrivaju planirani rashodi i izdaci za 2023. godinu u iznosu od 5.906.000,00 eura.

Druge izmjene i dopune proračuna za 2023. godinu, izrađene su u skladu sa Pravilnikom o proračunskim klasifikacijama (Narodne novine, 26/10, 120/13, 01/20 i144/21), kako slijedi:

* Proračunska klasifikacija po izvorima financiranja
* Ekonomska klasifikacija na nivo skupine,
* Organizacijska struktura na dva razdjela: Općinsko vijeće i načelnik te Jedinstveni upravni odjel. Unutar Razdjela Općinsko vijeće i načelnika postoje dvije glave: prva je Općinsko vijeće, a druga Načelnik. Kod drugog razdjela glava je istog naziva.
* Programska klasifikacija
* Funkcijska klasifikacija

Izmjenama i dopunama proračuna uravnotežuju se prihodovna i rashodovna strana u skladu sa Zakonom o proračunu.

**PRIHODI I PRIMICI**

Drugim izmjenama i dopunama Proračuna Prihodi i primici za 2023. godinu izmijenjeni su te glase kako slijedi:

 **Tabela 1: Usporedba prihoda Proračuna Općine Jelenje prema visini i vrsti prihoda**

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI**  | **PLAN 2023** **(eur)**  | **PRVE IZMJENE I DOPUNE (eur)** | **SMANJENJE/** **POVEĆANJE (eur)**  | **NOVI PLAN 2023 (eur)**  | **INDEX (3/1)**  |
|  | **1**  | **2** | **3**  | **4**  | **5**  |
| Prihodi od poreza (61)  | 1.541.634  | 1.859.234  | 148.391  | 2.007.625  | 108 |
| Pomoći (63)  | 2.490.851  | 2.377.928  | -759.872  | 1.618.056  | 68  |
| Prihodi od imovine (64)  | 237.372  | 294.690  | -20.202  | 274.488  | 93  |
| Od upravnih prist. i po pos.prop. (kom.nakn. i dopr.) (65)  | 500.018  | 472.568  | 28.617  | 501.186  | 106 |
| Prihodi o prodaje proizvoda i robe te pruženih usluga i prihodi od donacija (66)  | 26.000  | 26.000  | 0  | 26.000  | 100  |
| Ostalo (68)  | 6.636  | 6.636  | -2.636  | 4.000 | 60  |
| Od prodaje nefin.imovine (7)  | 195.469  | 195.469  | -113.178  | 82.291  | 42  |
| Višak prihoda preth.god.  | 395.766  | 463.295  | 0  | 463.295  | 0  |
| Primici od financ. imovine i zaduženja (8)  | 724.254  | 929.060  | 0 | 929.060  | 100  |
| **UKUPNO**  | **6.118.000**  | **6.624.880**  | **-718.880**  | **5.906.000** | **89**  |

**Grafikon 1.**

Izvor: Proračun Općine Jelenje

Drugim izmjenama i dopunamaProračuna Općine Jelenjesmanjujemo **Prihode poslovanja** za 14% dok **Prihode od prodaje nefinancijske imovine** smanjujemo za 58%. **Primici od financijske imovine i zaduženja** ostaju na razini prvih izmjena i dopuna plana.

Unutar skupine **Prihodi poslovanja** dolazi do povećanja:

* **Prihoda od poreza** za 8%(temeljem realizacije za prvih devet mjeseci o. g.) od čega brže rastu Porezi na dohodak od nesamostalnog rada u odnosu na samostalni rad. Naime izmjenama Zakona o financiranju jedinica lokalne i područne (regionalne) samouprave od 2021. godine država na sebe preuzela fiskalno izravnanje, te se vrši raspodjela prihoda od poreza te iz Fonda za fiskalno izravnanje općinama i gradovima pripada 14% a Županiji 3%. Utjecaj inflacija i nominalni rast dohotka dodatno utječu na rast ove skupine prihoda.
* **Prihodi od upravnih i administrativnih pristojbi** za 6% na ime Doprinosa za šume, Komunalne naknade (poduzete mjere prisilne naplate) te grobne naknade (povećanog broja korisnika) unatoč smanjenju prihoda od komunalnih doprinosa i ostalih upravnih pristojbi i naknada.

 Unutar skupine Prihodi poslovanja dolazi do smanjenja na slijedećim stavkama:

* **Pomoći iz inozemstva i od subjekata unutar općeg proračuna** za 32% na ime projekta Poduzetnički inkubator koji se neće realizirati u 2023.g. i odustajanja nositelja projekta Župe Sv. Mihovil u Jelenju od realizacije Projekta obnove crkve svetog Mihovila dok istodobno planiramo novi projekt dogradnje drvarnice i uređenje planinarskog doma Hahlić, te ponovno aktiviranje projekta izgradnja pametne autobusne čekaonice i punionice električnih vozila.
* **Prihoda od imovine** za 7% na ime Naknada za korištenje nefinancijske imovine (prostora elektrane Valići na bazi dosadašnje realizacije za prvih devet mjeseci), Naknada za koncesiju, te Ostalih prihoda od nefinancijske imovine (naknada za zadržavanje nezakonito izgrađene zgrade u prostoru – koja se privodi kraju).
* **Ostali prihodi** 40% na bazi realizacije prvih devet mjeseci o.g. nominalno 2.636,00 eura.

Prihodi o prodaje proizvoda i robe te pruženih usluga i **prihodi od donacija** ostaju na razini planiranih.

**Prihodi od prodaje nefinancijske imovine** smanjuju se 58% zbog nemogućnosti provođenja postupka prodaje nekretnine na adresi Jelenje 119 zbog rješavanja imovinsko pravnih odnosa, te nemogućnosti prodaje dijela katastarske čestice 4290 K.O. Dražice – zemljišta zbog pokrenutog sudskog spora.

Nadalje Općina Jelenje planira prodaju dotrajalog prijevoznog sredstva – lakog gospodarskog vozila marke Dacia Dokker putem javne prodaje.

**RASHODI I IZDACI – OPĆI DIO**

**Tablica 2. Usporedba rashoda Proračuna Općine Jelenje prema vrsti rashoda**

|  |  |  |  |  |  |
| --- | --- | --- | --- | --- | --- |
| **RASHODI I IZDACI**  | **PLAN 2023 (eur)**  | **PRVE IZMJENE I DOPUNE (eur)** | **SMANJENJE/ POVEĆANJE (eur)**  | **NOVI PLAN 2023** **(eur)**  | **INDEX (3/1)**  |
|  | **1**  | **2** | 3 | 4 | **5**  |
| Rashodi za zaposlene (31)  | 291.446  | 291.446  | 0  | 291.446 | 100  |
| Materijalni rashodi (32)  | 943.822  | 926.209  | +79.770  | 1.005.979 | 109 |
| Financijski rashodi (34)  | 31.880  | 31.880  | 0  | 31.880 | 100  |
| Subvencije (35)  | 133.121  | 198.007  | 0  | 198.007 | 100 |
| Pomoći (36)  | 55.610  | 55.610  | +700  | 56.310 | 101 |
| Naknade građanima i kućanstvima (37)  | 406.793  | 447.502  | +33.865  | 481.367 | 108  |
| Ostali rashodi (38)  | 570.149  | 585.070  | -168.307 | 3.201.670 | 71 |
| Rashodi za nabavu nef. Imovine (4)  | 3.462.601  | 3.866.578  | -664.908  | 222.578 | 83  |
| Izdaci za otplatu glavnice primljenih kredita i zajmova (5)  | 222.578  | 222.578  | 0  | 222.578 | 100  |
| **UKUPNO**  | **6.118.000,00**  | **6.624.880,00**  | **-718.880,00**  | 5.906.000 | **86** |

**Grafikon 2.**

Izvor: Proračun Općine Jelenje

Smanjeni Proračun, smanjeni Prihodi poslovanja i Prihodi od nefinancijske imovine utječu na smanjuje Rashoda poslovanja za 2% i Rashoda za nabavu nefinancijske imovine za 17 % u odnosu na prve izmjene i dopune plana za 2023. godine.

Unutar skupine rashoda poslovanja i rashoda za nabavu nefinancijske imovine došlo je do slijedećih izmjena:

* materijalni rashodi povećani su za 9%
* pomoći unutar općeg proračuna su povećane 1%
* naknade građanima i kućanstvima na temelju osiguranja i dr. naknade povećane su za 8%
* ostali rashodi smanjeni su za 29%
* rashodi za nabavu nefinancijske imovine povećani su za 17%

Na istoj razini ostali su slijedeći rashodi:

* rashodi za zaposlene
* financijski rashodi
* subvencije

**III. OBRAZLOŽENJE IZMJENA I DOPUNA PLANIRANIH RASHODA PO PROGRAMSKOJ**

**KLASIFIKACIJI:**

**PROGRAM – Donošenje akata i mjera iz djelokruga predstavničkog, izvršnog tijela i mjesne samouprave** povećava se za 1.973,00 eura.

Unutar navedenog programa, glava Načelnik, dolazi do povećanja u iznosu od 1.973,00 eura. Povećanje se odnosi na Aktivnost 100108 – Proslave i pokroviteljstva, gdje dolazi do povećanja u iznosu od 1.455,00 eura, a sve uslijed povećanja cijena roba i usluga potrebnih za održavanje manifestacija (Mihoja, Feral ki'j pušćal sinjal, obilježavanja božićno – novogodišnjih blagdana).

Do povećanja u iznosu od 518,00 eura dolazi unutar Aktivnosti A100112 – Materijalni rashodi – Službena putovanja zbog planiranog povećanog posjeta Ministarstvima u svrhu financiranja planiranih projekata.

**PROGRAM** – **Lokalna samouprava**, povećava se za 16.357,00 eura.

Aktivnost A102302 Materijalni rashodi povećava se za 12.620,00 eura, po pozicijama kako slijedi:

* pozicija 14 – Sitni inventar i autogume povećava se za iznos od 500,00 eura, na ime kupnje novih zimskih guma
* pozicija 15 – Usluge telefona, pošte i prijevoza povećava se za iznos od 490,00 eura, na ime povećanih potreba za poštanskim uslugama
* pozicija 16 – Usluge tekućeg i investicijskog održavanja povećava se za iznos od 2.364,00 eura, na ime korištenje usluga popravaka imovine u vlasništvu općine i pojačanog printanja materijal potrebnih za dostavu tijelu državne uprave
* pozicija 17 – Usluge promidžbe i informiranja povećava se za iznos od 1.455,00 eura, zbog većeg broja objavljivanja oglasa u Novom Listu
* pozicija 21 – Intelektualne i osobne usluge povećava se za iznos od 5.801,00 eura, zbog korištenja konzultantskih usluga za izračun utjecaja novih poreznih stopa Poreza na dohodak
* pozicija 22 – Računalne usluge – povećava se za iznos od 2.000,00 eura zbog usluge implementacije modula i edukacije od strane Swing informatike d.o.o.

Do povećanja u iznosu od 3.737,00 eura dolazi unutar Aktivnosti A102305 Naknada poreznoj upravi i to zbog veće naplate 1% prihoda od poreza i prireza.

**PROGRAM - Upravljanje imovinom** smanjuje se na rashodovnoj strani u iznosu od 654.381,00 eura.

Aktivnost A100301 Održavanje zgrada povećava se za iznos od 14.327,00 eura i to zbog povećanja cijene energije (plin, peleti, struja), zatim zbog povećanja cijena komunalnih usluga (smeće, voda, fekalije), te zbog planiranog većeg tekućeg i investicijskog ulaganja u zgrade u vlasništvu Općine (servisiranja kamera, zamjene oštećene zidne ploče na zgradi općine, servis zidnih plinskih kondenzacijskih uređaja…)

Aktivnost A100302 – Održavanje vozila povećava se za iznos od 700,00 eura zbog povećane cijene energenata.

**Kapitalni projekt K100301 – Građenje i dodatna ulaganja na zgradama** smanjuje se za iznos od 100.000,00 eura zbog otvaranja novog **Kapitalnog projekta K100321 – Uređenje doma kulture u** **Dražicama** čime se transparentnije prikazuje trošenje proračunskih sredstva.

Unutar **Kapitalnog projekta K100302 - Nabava pokretne dugotrajne imovine** dolazi do povećanja za iznos od 1.000,00 eura kako bi se zamijenio postojeći led ekran na Trgu Mlikarice u Dražicama.

**Kapitalni projekt K100306- Registar nekretnina** – povećava se za 3.000,00 eura zbog potrebe dodatnog angažiranja suradnika za izradu revizije i prijenosa podataka u Središnji Registar Državne Imovine.

**Kapitalni projekt K100314 – Proširenje zgrade vrtića** povećava se za iznos od 7.000,00 eura na ime dopune projektne dokumentacije.

**Kapitalni projekt K100319 – Poduzetnički inkubator** – kako se u procesu razvijanja projekata za ITU, kojih je i projekt Poduzetničkog inkubatora bio dio, odlučilo sva sredstva preusmjeriti na realizaciju projekta I dalje zajedno 65+, u ovoj godini planira se za projekt Poduzetničkog inkubatora realizirati samo projektna dokumentacija kako bi bio spreman za prijavu na druge javne pozive u 2024. pri čemu je planirani trošak smanjen za 795.408 eura na 26.000,00 eura.

Otvoren je novi **Kapitalni projekt K100322 –** **Prenamjena poslovne zgrade u Podhumu**, za čiju je realizaciju planiran iznos od 35.000,00 eura, kako bi se djeci koja pohađaju dječji vrtić u Podhumu tijekom ljetnih mjeseci, a za vrijeme radova na samom vrtiću, omogućio adekvatan smještaj.

Također je otvoren i **Kapitalni projekt K100323 – Dogradnja drvarnice i uređenja okoliša Planinarskog doma Hahlić**, za čiju je realizaciju planiran iznos od 65.000,00 eura.

Unutar **PROGRAMA – Organiziranje i provođenje zaštite i spašavanja,**  dolazi do povećanja za 8.229,00 eura zbog potrebe izrade provedbenog plana procjene zaštite od požara, te kupnje šatora za potrebe civilne zaštite općine Jelenje.

 Unutar **PROGRAMA – Jačanje gospodarstva** dolazi do povećanja u iznosu od 12.000,00 eura. Budući da Općina Jelenje nije bila pristupila Urbanoj aglomeraciji (UA) 2014. godine za razdoblje 2014. - 2020. propuštena je prilika da sukladno prostornim i strateškim dokumentima, projektima i programima bitnim za daljnji razvoj sudjelujemo u prijavljenim projektima, pa tako, primjerice, Autotrolej nije u našu općinu postavio display za najavu dolazaka i odlazaka autobusa, kojeg Općina planira sada postaviti.

**PROGRAM –** **Poticanje razvoja turizma** povećava se za 13.548,00 eura. Zbog sve prisutne inflacije na tržištu, dolazi do povećanja cijena usluga i matrijala potrebnog za održavanje raznih manifestacija.

Unutar **PROGRAMA – Prostorno uređenje i unapređenje stanovanja** dolazi do povećanja u iznosu od 1.000,00 eura na ime novo otvorene pozicija – Usluge promidžbe i informiranja, zbog potrebe objave dokumenata i transparentnijeg prikazivanja.

Unutar **PROGRAMA** – **Izgradnja objekata i uređaja komunalne infrastrukture** dolazi do povećanja i to za iznos od 16.500,00 eura na ime ponovnog aktiviranja kapitalnih projekata K100918 – Izgradnja pametne autobusne čekaonice sa iznosom od 15.000,00 eura, te kapitalni projekt K 100919 – Izgradnja punionice električnih vozila sa iznosom od 1.500,00 eura.

Na ime planiranog povećanja opsega održavanja cesta i javnih površina, **PROGRAM** – **Održavanje komunalne infrastrukture** se povećava za 25.413,02 eura i to pozicija 46 – Usluge tekućeg i investicijskog održavanja za iznos od 30.000,00 eura, pozicija 56 – Higijeničarska služba za iznos od 2.577,00 eura, pozicija 205 – Prijevoz pokojnika za iznos od 836,00 eura, dok do smanjenja dolazi na poziciji 55 – Komunalne usluge.

**PROGRAM – Predškolski odgoj** – Nastavno na izmjene u troškovima sufinanciranja vrtića, Drugim izmjenama i dopunama povećava planirani iznos za 34.000,00 eura.

**PROGRAM – Osnovnoškolsko i srednjoškolsko** **obrazovanje** - povećava se u iznos od 2.391,00 eura zbog planiranog pojačanog sufinanciranja programa iznad standarda u osnovnoškoskom obrazovanju i to u iznos od 700,00 eura, kao i u povećanju pozicije 62 – Poklon paketi za prvoškolce i sv. Nikolu za iznos od 1.691,00 eura (povećanih cijena igračaka, slatkiša i sl.)

**PROGRAM** – Socijalni program Općine Jelenje – povećava se za iznos od 3.174,00 eura planiranih za potrebe Troškova stanovanja i prehrane (zbog porasta troškova života i prisutne inflacije – nabava poklon paketa). Unutar programa otvorena je nova Aktivnost 101604 – Zajedno u zlatnim godinama za čiju se realizaciju predviđena sredstva u iznosu od 5.000,00 eura na ime intelektualnih usluga koje će Općina koristiti za prijavu projekta na Javni poziv. Smanjenje u iznosu od 3.645,00 eura planirano je na poziciji Školske marende, zbog preuzimanja sufinanciranja od strane Ministarstva znanosti i obrazovanja.

**PROGRAM – Vjerske zajednice,** pozicija se u cijelosti anulira, zbog odustajanja nositelja od projekta obnove crkve sv. Mihovila.

Ostali nenavedeni vrijednosno promijenjeni rashodi i izdaci proračuna ne utječu značajno na visinu proračuna.